
بسم الله والصلاة والسلام على رسول الله 

-صلى الله عليه وسلم-. 

بإذن الله -عز وجل- هناخد سورة إن شاء الله النهاردة من سور جزء 
عم» بإذن ربنا يقدر كده ونمشي نخلص السور اللي فاضلة لنا في جزء 
عم أو نرجع تانى للسياق اللي كنا ماشيين فيه بعد سورة يس. 
النهاردة بإذن الله -عز وجل- ناخد سورة البلد. 

سورة البلد سورة مكية, يعني بعضهم نقل الإجماع على إن السورة مكية, 
والخلاف فيها ضعيف جدًاء بس هو الراجح إن شاء الله إن هي مكية 
يعني. نزلت في جو أيضًا من أجواء الاستضعاف في مكة. بتبين حقائق 
بيعيشها الإنسان» كيف يتعامل الإنسان مع هذه الحقائق؟ 

الإنسان ني هذه الحياة قد يمر بظروف من الابتلاءات والصعاب» أو 
بالتعبير القرآي اللي جه في السورة: 'لْقَدْ حَلَقَنَا الْإِنْسَان في كبد" 
الإنسان بيمر أو بيكابد صعاب في هذه الحياة» هذه الابتلاءات اللي 
بتنزل على الإنسان بيكون للإنسان ردود فعل تجاه هذا البلاء. 

يعني مثلًا: لو إنسان ابتلي بمرضء أو ابتلي بفقر, أو ابتلي بفقد إنسان 
عزيز عليه. طبيعي إن الإنسان ده يبقى له رد فعل» رد الفعل ده قد 
يكون محكوم بالشرع فيحمد الله -عز وجل- حت لو بکی» لکن يحمد 
الله -عز وجل- ولا يقول إلا ما يرضي الملك -سبحانه وتعالى-. 

أو لو كان رد الفعل ده مش محكوم بالشرع» قد يتصرف الإنسان 
تصرفات طائشة» يعني يستجلب با على نفسه السيئات -والعياذ 
باللّه-. 

إذا كل مشكلة أو كبد أو ابتلاء بيمر به الإنسان لازم يبقى له رد فعل. 
من رحمة الله -عز وجل- إن لما كان المسلمون بمرون بمراحل من 
الابتلاءات, سواء في مكة أو في المدينة, كان بينزل القرآن يبين هم 
التعامل أو رد الفعل الأمثل؛ أو يضبط لهم ردود الأفعال اللي حصلت 
مش منضبطة مع الشرع فينزل القرآن. 

القرآن ماتركش لحم ردود الأفعال تكون بعقولهم وبأهوائهم. أو 
بنفوسهم؛ لأن ردود الأفعال ممكن تختلف على حسب نفسية الإنسان, 
النهاردة نفسيته مظبوطة مكن رد فعله كويس, يعني فيه تقلبات هوائية 
للإنسان, فبينزل الشرع بُحخافظ على ردود هذه الأفعال. 

فمن رحمة ربنا -سبحانه وتعالى- إنه كان بينزل القرآن مع الابتلاءات 
والوقائع يعا ج النفس البشرية, يجعلها تتحمل هذه الابتلاءات ويجعلها 
تجعل هذه الابتلاءات ني طاعة الملك -سبحانه وتعالي-. 






قال الله -عز وجل- لا الكفار قالوا: لولا نزل عليه القرآن جملة 
واحدة, كذلك -أي نزل القرآن مفرقا- "كَذَلِكَ لِنُكَبَتَ به فُوَادَكَ" 
> يبقى إذا من أهم ما يستفيده الإنسان من كتاب الملك 
-سبحانه وتعالى-: إن مع الوقائع المتكررة والابتلاءات المتنوعة 
والمواقف المختلفة بينزل القرآن يثبت الإنسان في التعامل مع هذه 
المواقف. 
فمن هذه المواقف ومن هذه الابتلاءات: إن الإنسان يمر بصعاب في 
حياته» كيف يتعامل معها؟ تيجي سورة البلد تبين هذه الحقائق. 

بدأت سورة البلد بقول الله -عز وجل-: "لذ أَفْسِمْ كذ انان * وايت 

حل ذا الْبَلَّدِ * وَوَالِدٍ وَمَا وَلَدَا ده القسم. جواب القسم: "لَقَدْ حَلَقنَا 

بدأت السورة بقول الملك -سبحانه وتعالى-: "لا فين" العلماء في 

التفسير مختلفين, كلمة "لا أقسم" معناها إيه؟ 

جمهور المفسرين إن ده قسم» وإن مش معنى "لا أقسم" إن ربنا 

مابيقسمش» لاء ده قسم» لكن في صورة معينة كانت معروفة عند 

العرب؛ دليلهم إيه؟ 

- دليلهم قول الملك -سبحانه وتعالى - لا ربنا قال: "قلا أَفْسِمْ بموّاقع 
نجوه" > قال بعدها: 'وَإِنَهُ -إيه- لَفَسَمْ لَوْ تَعْلَمُونَ 
عَظِيمٌ". فقالوا ربنا قال: "فلا أقسم" وبعد كده قال: ده قسم عظيم. 
يبقى إِذَا "لا فة" قسم. 

- بعض العلماء قال: لاء معنى "لا افم" إن لا: نفي» أي: لن أقسم 
بمذاء طب ليه ربنا مش هيقسم بمذا؟ أمال ربنا ذكره ليه؟ لشدة 

وضوحه لن أقسم به. كأن ربنا بيقول لنا هذا الأمر عظيم ولا يحتاج 
إلى قسم» هذا الأمر عظيم ولا بحتاج إلى قسم. 

- وبعض العلماء قال: إن "لا قث" لا: رد لكلام قالوه. زي ما بتقول 
إيه؟ واحد يقول لك: حصل كذا كذاء تقول له: لاء والله لقد حصل 
عكس كذا كذاء فلا رد لكلام قالوه. 

فمثلًا إذا قال المشركون: ليس هناك يوم للقيامة ولا للبعث, فيقول الله 
-عز وجل-: لاء كلامكم خطأء أقسم بيوم القيامة. يبقى إِذَا بعض 
العلماء قال ويُقدّر الكلام الذي قاله المشركون على حسب اللي إيه؟ 
سياق للايات. 

كل دي أقوال بتحاول تفسر كلمة "لا أَفْسِم". 

اللي قالوا من العلماء إن "لا أقسم" معناها: لن أقسم, مش إن "لا" 
دي نافية» مش هأقسم, قال: وكأن حصل معنيين مرادين: 

المعنى الأول: تعظيم ما يريده الله -عز وجل- أن يقسم عليه. 

المعنى التاني: مانع إن ربنا يقسم عليه. 

فحصل شبه تعارض» إن ربنا لا يريد أن يقسم» ويريد أن يقسم. فجه 
الأسلوب بتاع 50 أقسم" بجمع بين المعنيين. يعني مثا : بعض العلماء 

هنا قال: "بمذا البلد" اللي هي بلد إيه؟ مكة, ده الإجماع» إن البلد 
دي مكة البلد الحرام. 

بعض العلماء قال: "لا أَفْسِمْ ذا الْبَلَدِ * وأنت حل بمَذَا البَلَّدِ" إن 
"حل" زي ما هنتكلم فيهاء أي : يستحلون عذابك» ويستحلون دمك 
وعرضك. يعنى "وأنتَ حل" أي وأنت تعب في هذا البلد. فبعض 
العلماء قال معنى الآية: لا أقسم با وأنت تعذب فيها. معايا؟ 






يعني لما أنت تبقى بتتعذب فيها لا أقسم بما. ده يبقى كأن ربنا يريد إنه 
يعظم البلد» وني نفس الوقت هو بيعذب في البلد. فقالوا يحصل نوع 
من اللي إيه؟ إن إرادة كده وإرادة كده. فيجي الأسلوب ده يجمع ده. 


الشاهد احنا قلنا -عشان يبقى ذكرنا بس الأقوال- إن جمهور 
المفسرين إن ده قسم., أي كانت الدلالة, هل بيرد حاجة أو له معنى أو 
من شدة الوضوح ومن شدة الظهور لا يحتاج إلى قسم» زي ها ربنا يقول 
"لا أَفْسِمْ بيَوْم الْقِيَامَِ' كأن المعنى إن من شدة ظهور 
دلالات يوم القيامةء هذا الأمر لا يحتاج إلى قسم ولا ينكره إلا جاحد, 

والذي يحتاج إلى قسم لإثبات يوم القيامة هو جاهلء ده أحد معاني: لا 
أقسم بالقيامة. 

فنيجي للسورة "لا أَفْسِمْ بمُذَا الْبَلَدِ' الشاهد إن ده قسمء سواء تعظيم, 
أو الغرض تعظيم مكة, سواء ده قسم أو مش قسم الغرض الأساسي 
هو: تعظيم هذا البلد. "لا أَفْسِمْ بمْذَا الْبَلَّد'" اللي هي مكة, "وَأنت جا 
دا اد" "أنت" اللي هو مين؟ البي -صلى الله عليه وسلم=. 

يعني إيه "حل بدا البو" كلمة حل جاية حاجة من اثنين: 

إما من حلال, أو من حال؛ أي إيه؟ مقيم. 

يبقى بعض العلماء أو العلماء قالوا كلمة "حا" أصلها اللُغوي يرجع 
إلى حاجة من اثنين: 

إما حل بمعنى: جاية من كلمة حلال "كل العام كَانَ جلا لَبني إِسْرَائِيلَ 
إلا ما حَّمَ إسرائيل على نَفْسِه'" ٠‏ يبقى إيه؟ يبقى كل 
الطعام كان حا يعني إيه؟ حلال» يبقى حل جات في القرآن في سورة 
آل عمران بمعنى إيه؟ بمعنى حلال. 

وبعض العلماء قال: جل تكون بمعنى مقيم. يعني مثلا: أنت حل في هذا 
المكان» أي: انت ا ومقيم في هذا المكان. 

اللي قال إن "حل" -عشان نعرف بس التقسيمة- من العلماء قال: 
إن "جل" إما بمعنى: حلال, أو "جل" ععنى: مقيم. 

اللي قال إن "جل" بمعنى: حلال, قال معنى الآية إيه؟ قال معناها حاجة 
من اثنين: 

إما وأنت جلٌ, أي: سثحل لك هذا البلد. البلد دي اسمها البلد اللي 
إيه؟ الحرام» يحرم فيها القتال. لكن الله -عز وجل- أحلها للبي - 
صلى الله عليه وسلم- ساعة من غار أن يقاتل فيها يوم الفتح. فقال 
معناها: لا فيم ذا الْبَلَّد * ونت حل أي: سحل لك هذا البلد, 
بشرى بالتمكين لك في هذا البلد. كل ده كلام عن اللي إيه؟ عن 
المستقبل. إن ربنا -سبحانه وتعالى- بيقول للنبي -صلى الله عليه 
وسلم- يقسم أنه سوف يأتِ يوم يحل لك القتال في هذا البلد» ولن 
حل لأحد غيرك. واضح المعنى ده؟ 

طيب. يبقى احنا قلنا إما "حل" بمعنى إيه؟ حلال. أو "جل" ععنى مقيم. 
اللي قال "جال" بمعنى: حلال» قال معنى من اثبين: 

المعنى الأول: للكلام عن المستقبل» أنما ستكون لك حلالا. 

أو اللي قال "جل" بمعنى حلالء قال: "وَأنت جل" أي: وأنت مُستحل 
في دمك وعرضك -صلى الله عليه وسلم-, فكان زي ما بيقول 
شرحبيل ان سعد: كان المشركون يعني یتحرجون» بيحس بإنه بيستحرم 
يعني» كانوا يتحرجون أن يؤذوا الطير والحيوان ولا يتحرجون من إذاية 
سيد الأنام -صلى الله عليه وسلم-. 

يعني كان لما بجي عايز موت حدء, أو يضرب حيوان أو شجرء کان يقول 
لك: لا حرام, دي بلد حرام, لکن لما كان يؤذي النبي -صلى الله عليه 
وسلم- يقول لك: لاء ده حلال, وده زي المشركين داعا لما بيضعوا 
قوانين لهم أو حتى قوانين شرعية موجودة إزاي هو دايا بيتحايل عليهاء 
يستعملها لا تنفعه ويكفر جا إذا كانت ضده. يبقى "وَأنتَ جك" أي 
وأنت إيه؟ مُستحل. 

لذلك بعض العلماء قال: تلاقيه يجي يفسر كلمة حل يقول: وأنت 
غرض هم» غرض -الغرض اللي هو للسهم- كأهم صوبوا ولق السهام 
والرماح في صوب النبي -صلى الله عليه وسلم-. يبقى وجهوا كل 
الطاقات لإذاية البي -صلى الله عليه وسلم- وهدم 7 -صلى الله 

عليه وسلم-» ولكن الله -عز وجل- عصمه -صلى الله عليه وسلم- 


ده المعنى الأشهر, للحن المعنى اللى رجحه ابن عاشور وقال: إن "|" 
في اللغة لا تأ إلا بمعنى حلال, وإن كان بعض العلماء أنكر عليه 


وقال: لاء "حل" قد تأت ععنى مش حلال» تأت ععنى إيه؟ مقيم. 


اللي قال إن "حل" بمعنى مقيم, قال: لا ا ذا البَلَد ويزيدها شرفا 
أنك مقيم با -صلى الله عليه وسلم-. فأصبح شرف على شرف, 
شرف البلد وشرف ساكن البلد» وهو مين؟ النبي -صلى الله عليه 
وسلم-. 

المعنى اللي أنا ميل إليه: إن معنى "حل" أي: يستحلونك. لأن السورة 
مكية» ف "جل" لو قلنا بمعنى حلال» إما حلال في المستقبل سحل 
لك» أو في الواقع المضارع اللي نزلت فيه السورة اللي هو أتهم إيه؟ 
يستحلون دمك. 

طيب» يبقى إِذَا يقسم الله -عز وجل- إن المشركين تجرأوا على حرمة 
هذا البلدء ويؤذوا البي -صلى الله عليه وسلم-», فبدأت السورة بشدة 
أنواع الابتلاء؛ مش إذاية بس المؤمنين, ده أذية مين؟ البي -صلى الله 
عليه وسلم-. وأن الله -عز وجل- يقسم بهذا وأن هذا حادث لا 
محالة. اللي معتقد إن فيه إيمان بدون ابتلاء ده واهم, اس الناس 





وا 


أن روا أن يَقُولُوا آمَنَا وَهُمْ لا يُفْعَنُونَ" 

داعا أحسب أو أيحسب تيجي في القرآن للحسابات الخاطئة» للظنون 
الخاطئة, زي ما هيجي معانا النهاردة مرتين "اسب" الاثنين حسابات 
خاطئة واهمة, وحتى اللي بعدها في سورة العنكبوت اللي بعدها "أ 
حَسِب الّْذِينَ يَعْمَلُونَ السَيّات أن يَسْبِقُونَاء سَاءَ ما كمون" 


يبقى دابا حسب » "ام حسبتھ أن تذځلوا الي" 7 دام 


حسب ف القرآن -فيما رأيت يعنى- تأق للحسابات الخاطئة» للظنون 
الخاطئة» فبيجي القرآن يصلح هذه الحسابات» كأن الإنسان لا 

بيحسب حسابات بعيد عن الشرع بيحسبها غلطء فالقران يصلحها 
له. 

فاللي هيظن إن فيه إبمان بدون ابتلاى, ده واهم» فيه ابتلاء وفيه معاناة, 
ومن أعلى صور هذه المعاناة في الكون معاناة البي -صلى الله عليه 
وسلم- لنصر ونشر هذا الدين» وأنه أوذي في الله وقال: "لقد أخفث 
ف الله وما حاف حك ولقد أوذيث في الله وما يُوَدَى أحذّ". أي مر 
عليه -صلى الله عليه وسلم- أوقات كان هو الوحيد الذي يؤذى في 
الله؛ لأنه كان هو اللي بدأ الدعوة -صلى الله عليه وسلم-. 


"لا فيم ذا الَْلَدِ * ونت جل بدا الْبَلَد * وَوَالِدٍ وما ولد" يعني إيه 
والد وما ولد؟ 

"والد وما ولد" فيها أقوال كثيرء أشهر قولين أنا بميل هم: 

القول الأول: "والد وما ولد" أي كل والد وكل ولد العموم» ودا اختيار 
الطبري» ودايا الطبري غالبًا بيميل للإيه؟ للعموم. طالما جات نكرة 
کده» يُقسم الله بكل والد وبولد طب ليه؟ هدشوف دلوقتي. 





أ صحيح الترغيب 

أو والد: هو إبراهيم -عليه السلام-. 

7 "وَوَالِدِ وَمَا وَلَدَ" كل والد وابنه» إيه علاقة والد وما ولد باللي 
قبلها؛ إذاية البي -صلى الله عليه وسلم-؟ واللي بعدها اللي هو 
تابي : العلماء بيقولوا: فيه قَسَمِين, وجواب قسم. 

القسَّم الأول: "لا أَقْسِمْ ذا الْبَلَّدِ * ونت حل مدا الْبَلَّدِ' كثير من 
العلماء قال: "ونت جل" تبع "لا أفْسُِ" مش قسم لوحده. يبقى يقس 
الله -عز وجل- بهذا البلد أثناء أنه البي -صلى الله عليه وسلم- يؤذى 
فيه. يبقى القسم بمكة بأعظم البلاد وأعظم العباد -صلى الله عليه 
وسلم- وهو يُوؤذى في هذا البلد. يبقى أعلى صور الابتلاء في أشرف 
الأماكن ذكرها ربنا في القسم الأول. 

القَسّم الثان: "والد وما ولد". المفروض جواب القسم يناسب الاثنين, 
يعني كلمة "لْقَدْ خَلَقَنَا الإنِسَانَ في كُبَدِ" تناسب القَسَم الأول وتناسب 
اللي إيه؟ القسّم الثاني. 

"قد خَلَقَنَا الْإِنسَانَ ن في كْبَدِ" أي أن: الإنسان سيبتلى حتمّاء 


يف 





علاقة 
واضحة بالأولانية, لأن الأولانية آية إيه؟ آية عذاب وتعذيب المشركين 
للمسلمين في مكة» وخاصة النبي -صلى الله عليه وسلم- ومحاولة إيذاء 
النبي -صلى الله عليه وسلم-. يبقى جواب القسم واضح جدًا بالإيه؟ 
بالقسم الأول. 

طب إيه علاقة "لَقَدْ خَلَقَنَا الإسَانَ في كب" بالقسم الثاني؟ 

لو قلنا إن "والد وما ولد" معناها: كل والد وولده» الإنسان في حياته 
الدنيا يعيش في معاناة, وأكثر صور هذه المعاناة تعلق الإنسان بولده, 
ويُبتلى الإنسان بولده» والولد بوالده» دايا فيه ابتلاءء وطبعًا ابتلاء 
الوالد بولده أشد, فالنبي -صلى الله عليه وسلم- بيقول: الولد إيه؟ 
"إن الولد ممبخلةٌ تجبنة""» الولد مجبنة يعني كثير من الحاجات أنت عايز 
تعملها بتخاف على عيالك مبتعملهاش» كثير من الفلوس عايز تصرفها 
مش عايز علشان عيالك» فالولد بيمنعك من البذل» أو بتعبير السورة: 
الولد بيمنعك من اقتحام العقبة الولد إيه؟ بمنعك. 

فكأن ربنا بيقول: كل الناس بتبتلی» فيه واحد بيبتلى أنه يُؤذى في سبيل 
نصرة هذا الدين, وواحد كل ابتلاءاته هي حياته الدنيوية» مسيرة حياته 
الدنيوية» "ورالد وَمَا ولد" علشان كده جات بصورة مبتخلصش, "والد 
ونا ولك" 

فكأن فيه نوعين من الابتلاء: الابتلاء لنصرة هذا الدين, والابتلاء في 
الحياة الدنياء وإن كل الناس بيبتلى» متعتقدش إنك لا تبعد عن نصرة 
الدين إنك مش هتبتلى: لاء هتبتلى. 

'لَقَدْ خَلَقَنَا الإدسَانَ" العموم, الإنسان العموم والاستغراق, كل الناس 
بتبتلى» كل الناس يغدوء كل الناس هتبتلى» هو طبعا الثاني حتى اللي 
بيعمل للدين برضه عنده ابتلاء في الأولاد. لكن من عظم ابتلائه في 
الدين ده أعظم حاجة في حیاته» ولا يُفتن بأزواجه وأولاده وأمواله, لاء 
هو مركز في نصرة هذا الدين. 

يبقى إذَا فيه نوعين من الابتلاء. ده اللي قال: إن "والد وما ولد" بمعنى: 
كل والد وكل ولد. 

اللي قال: "والد وما ولد" إبراهيم -عليه السلام-, وهيبقى وَمَا وَلَدَ 
النبي -صلى الله عليه وسلم- من نسله» أي أن: تعذيبهم وإذايتهم 
وابتلاءهم م نع مسيرة التوحيد من لدن إبراهيم -عليه السلام- الى 
أن وصل النبي -صلى الله عليه وسلم-, وبْعث النبي -صلى الله عليه 
وسلم- في مكة. فمهما فعلوا من ابتلاءات ستظل هذه المسيرة 
مستمرة» مهما عذبوا ومهما فعلواء زي ما ربنا -سبحانه وتعالى - الغرس 
اللي غرسها إبراهيم في التوحيد في مكة, والوقفة التي وقفها على الصخر 
خلدها الله -عز وجل- في مقام إبراهيم؛ قدم إبراهيم -عليه السلام- 
علمت في الصخر, وقفة خلدها الله -عز وجل- وظهر من نسله 
واستجابة لدعاء إبراهيم "وَابْعَثْ فيهخ" > سيدنا إبراهيم 
دعا إن ربنا -سبحانه وتعالی- يبعث فيهم من ذريته اللي يعلمهم ويتلو 
عليهم آياته ويزكيهم ويعلمهم الكتاب والحكمة. فاستجابة هذه الدعوة 
جاء محمد -صلى الله عليه وسلم- من نسل إبراهيم واستمرت الدعوة. 
فأنت تصلي على محمد وتصلي على إبراهيم في الصلاة. معايا؟ 

يبقى "والد وما ولد" يبقى كده عرفنا علاقة "وَوَالدِ وَمَا وَلَدَ" باللى قبلها 
واللي بعدها على كل القولين, سواء إبراهيم, أو كل والد وكل ولد. 


"لْقَدْ خَلَقَنَا الْإنسَانَ في كبد" لام للتأكيد, و(قد) أيضًا للتأكيد. 
الإنسان: كل الناس» في كد الكَبّد: كأن الإنسان جوه الكبَد. 
الإنسان لما بيصاب. يقول لك: يصاب في كبده» یتال ولما يجي عايز 
يصارع حاجة يقولوا: يكابدء في اللغة. 

كده كده الإنسان في معاناة ومشاق في هذه الدنيا. هذه المعاناة محيطة, 
كلمة "في" محيطة بالإنسان, أي أن الإنسان مهما فعل هيظل في ابتلاء. 
كثير من الناس معتقد إن لو جات الفلوس مش هيبقى فيه ابتلاءات, 
لو ززق بعيال مش هيبقى فيه ابتلاءات» لو سافر مش هيبقى فيه 
ابتلاءات» لو فلان مات مش هيبقى فيه ابتلاءات. 

الابتلاءات ستظل موجودة» هيظل داخل هذا الكبّد. محاولة المروب 
من الكبد ليس حلاء لذلك السورة قالت الحل مع الكبد مش المروب» 


0 


أمال إيه؟ الاقتحام. "قلا افْتَحَمَ الْعَقَبََا 

الحل في الابتلاءات والمتاعب مش الحروب منهاء يعني واحد فيه مغلا 
تضييق في الدعوة, هو معتقد الحل إنه يروح لكان فيه سعة, لاء الحل 
الاقتحام, إلا إذا ضاق الأمر تامًا. 

دايا الإنسان معتقد إن الحل إن الدنيا تتسفلت» وإن الأمور تتظبط, 
لاء مش ده الحل. ممكن تنظبط وميحصلش حاجة» وأنت متعملش 
للدين. الحل: البذل والاقتحام في زمن الاستضعاف, زي ما ربنا جاب 
أمثلة عن اقتحام العقبة. 

يبقى "لْقَدْ خَلَقَنَا الإنسَانَ في كب" دي سُنّة "كل الئاس يغدوء فبائع 
نفسَهُ فمُعتقها أو موبقها"”, وها ربا قال: "وَهَدَيَْاُ النَجْدَيْنِ" وسمى في 
السورة هنا مى طريق الخير وطريق الشر سماه "نجد" والنجد: المضبة 
المرتفعة الصعبة. 

الطريقين صعبين» الناس معتقدة إن طريق الخير صعب وطريق الشر 
سهل» لاء تحقيق الشهوة صعب, أثناء الوصول وبعد الشهوة فيه صعوبة 


ومشقة» فيه واحد بيتعب علشان ربناء وفيه واحد بيتعب علشان نفسه. 


"مو سسا 

فربنا بيقول: "لهذ خَلَقَنَا الإنسَانَ في بد" كده كده هيظل الكبد محيط 
بك طول فترة الحياة» سنة أن الدنيا دار ابتلاءء اللي هيعتقد وهيتعجل 
الثواب في الدنيا ويعتقد أن الدنيا دار جزاء ده واهم, أشبه بإنسان في 
لجنة الامتحان وجاله امتحان ٠١‏ أسئلة, حل السؤال الأول عايز بقى 
إيه؟ حد يصقف له وحد يجيب له هدية» طب كمل الامتحان, لاء عايز 
وهو في اللجنة بعد ما خلص السؤال الأول يا جماعة أنا خلصت الحل؛ 
طب كمل الامتحان» فيتقال له مينفعش نأ ولا يُصحح لك ولا تجازى 
وأنت لسه في اللجنة, أما تخلص وتتحاسب يبقى يُهنأ وتنال الجائزة. 
فاللي عايز كل عمل يعمله ينال جزاءه مباشرة, ده لأن الله شكور اللّه 
-عز وجل- يشكر الأعمال أيضا في الدنيا ويبارك ويعطي, ثم يجزي 
أيضًا مرة أخرى في الآخرة -سبحانه وتعالى-. 

فيه حاجات بتعجّل؛ سواء من الطاعات أو المعاصي, لكن احنا بنتكلم 
عن الأصل. أن الدنيا دار ابتلاء وعمل» فلا يتعجل الإنسان الجزاء في 
الدنيا. 

يبقى إِذَا الإنسان حاط بالصعاب» أنت عندك كمية مشاكل في حياتك 
لازم تجاهد نفسك إنك تحافظ على دينك وتنصر الدين في وسط هذه 
الظروف» مش في غيرها. طب أصل لو كنت هعمل؛ لو كنت في شغلانة 
تانية كان زماني بدعو» لو كنت في مكان تان کان زماني حفظت القرآن, 
لو كنت في دولة تانية كان زماني دعيت إلى الله لو كنت أعرف فلان 
كان زماني طلبت علم. هذه اللولوة لا تغني شيئًا عن الإنسان. 

عارف اللي يقول لك: اللي خايب في بلده خايب في بلد غيره» هو 
الفاشل في ظروف هيفضل فاشل في الظروف التانية. داعا معتقد إن 
بس لو الظروف تتحسن هبقى كويس. 

لاء أنت لازم تبذل, أنت عبد في كل الظروف, قد تختلف, نعم قد 
تختلف أنواع العبوديات من ظرف لظرف ومن مكان لمكان, لكن أتحدث 
إنك تظل تبذل» أي كان نوع هذا البذل» البذل بيختلف من طاعة 
لإنفاق لجهاد لدعوة لأمر بمعروف وني عن المنكرء بيختلف نعم 
وبتزيد درجات وبتقل درجات» لکن يظل يبذل, يظل يسيرء يظل 
يقتحم. يبقى إذا من سنن الله إن ستظل الظروف. 

اعتقاد إن الشيطان إبليس يموت ويتوقف عن الوسوسة؛ وإن الأعداء 
يتصالحوا مع الأولياءء وأن الباطل يتصالح مع الحق» هذا وهم» ده وهم 
ستظل الابتلاءات وستظل الصراعات. 

مغلا إحدى الابتلاءات اللي بتمر في حياة الإنسان» الشهوة, وإن ربنا 
خلق الإنسان جسديا ومعنويًا فيه الشهوة, مش الصح إن الإنسان 
يقطع هذه الشهوة, لما بعض من الصحابة جه النبي -صلى الله عليه 
وسلم- واستأذنه في الاختصاء حتى يتخلص قامًا من هذه الشهوة, 
قال له: لاء مش ده الحل. 

هو مش الحل الامتناع التام عن الابتلاءات؛ لاء الحل إن تكون موجود 
وتنجح» مش الحل إن الظروف تبقى كلها كويسة, لاء الحل إنك تعمل 
في وسط هذه الظروف. إنه يجاهد, لن يتوقف الشيطان عن الوسوسة 
ولن يتوقف أهل الباطل عن الحرب. إِذًا لا بد الإنسان يستمر في 
المجاهدة, لذلك أحب الأعمال إلى الله إيه؟ أدومها. الذي لا يتوقف. 

ودي سبحان الله نصيحة نبوية معجزة تدل أنه يتلقى وحي من الملك 
-سبحانه وتعالى - لأنه لا يخبر بمذه النصيحة إلا من خلق هذه النفس 
وهو الذي أعلم بما يتصلح ويُصلح هذه النفس, ما يَصّلح ها وما 
يُصلحها. هذه النفس حت تروض لا بد من المداومة والاستمرارء لذلك 
البي -صلى الله عليه وسلم- يقول: "أحَب الأغمالٍ إلى الله أَذْوَمُها 
وإن قَلَ"؛ إنك تفضل في كل الظروف شغال مستمر. حتى إذا جه 
ظرف طارئ نلت الأجرء أصابك مرض أو اضطريت لسفر ولم تستطع 
إكمال الطاعات» يعطيك الله أجر ذلك حتى يستمر لك أجر المداومة. 


"لْقَدْ خَلَقَنَا الْإِنسَانَ في كب" يبقى قلنا السورة ما تتكلم عنه ومن 
القضايا الأساسية واللي جه جواب القسم, أن الإنسان سيبتلى قطعًاء 
إما في الدين أو في الدنياء وابتلاء الدين أعظم؛ لنصرة هذا الدين. 

من الناس من لا يدشغل إلا بولده وعاله وبأهله ويفتن ويترك نصرة هذا 
الدين "إن من أَرْوَاجِكُمْ وََوْلَادِكُمْ عَدُوًا لَكُمْ فَاحْدَرُوهُمْ" ' 
ما روي في نزوها: أنهم تركوا الحجرة إلى الرسول -صلى الله عليه وسلم- 


١‏ صحيح البخاري 

لإرضاء أزواجهم وأولادهم» فنزلت "إن من أَزْوَاجِكُمْ وَأوْلَادِكُمْ عَذُوَا 
كم فَاحْدَرُوهُمْ" وهذه الآية في سورة التغابن. أي أن الإنسان قد يغبن 
في حسناته بسبب اخيطين به. فالإنسان سيبتلى قطعاء من الناس من 
يكون أعظم ابتلاءاته في نصرة هذا الدين. ومن الناس من لا يدشغل إلا 
بقضاياه الخاصة التي قد تصل إلى مرحلة من التفاهة لا توصف. "لَقَدْ 






ثم يخبر الله -عز وجل- عن منكرين للبعث» وعن أسباب تجعلهم 
ينكرون البعث. إنكار البعث داعا مبني على إنكار صفتين من صفات 
الملك -سبحانه وتعالى-: العلم والقدرة. 
أن الله -عر وجل 5 خبايا الإنسان وخفاياه وأسراره وأفعاله وجسده 
وأعضاءه بعدما تُفَدّت وتُقَطّع, "قال من يي الْعِظَامَ وهي رَميم" 
> إنكار صفة العلم المعجزء ينكرها الإنسان. وإنكار القدرة. 
فجابت حسابات للإنسان الطاغي المعتدي 7 بيظلم الناس وبيعذب 
أهل الإيمان, اللي يخليه بيعمل كده إنه بينكر صفتي القدرة والعلم. 

وأسوأ أسباب الضلال في العقائد إن الإنسان يقيس ربنا على البشر. 
معنى إنه بقى قوی يبقى ربنا مش هيقدر عليه! أو إن هو يعني ظن واهما 
أنه أحاط بالأسباب» إن مفيش سبب هيقع!! زي ما كان اليهود 
یتسارون» يتكلمون سرًا بأشياء ومش عايزين حد يخبر بماء فربنا يَطّلِع 
عليها. 

ده جهل. 

فقال الله -عز وجل- الحساب الخطأ الأولان: اش أن أن يَقَدِرَ 
عَلَيْهِ أَحَدّ" هو فاكر إن محدش هيقدر عليه ولا إيه؟! 

قلنا "بحسب" الحسابات الخاطئة» "بحسب" لو قلنا إن "جل" أي يُعذب 
البي -صلى الله عليه وسلم- ويؤذى في مكة, أيحسب هذا الذي 
يُعذّب أهل الإيمان ويعادي أولياء الملك -سبحانه وتعالى- أيحسب أن 
لن يقدر عليه أحد؟! هو معنى إنه معاه أسباب وإن ربنا يمهله أن لن 
يقدر عليه أحد؟!. هو فاكر إن محدش قادر عليه؟ هذا الحسبان يظنه 
الإنسان إذا امتلك كثرا من الأسباب. 

"كلا إن الإنسَانَ لَيَطْقَى * أن رآهُ اسَْغْق" » استغنى بأسبابه, 
استغنى عن الله. فيقول لك: مفيش حاجة تقدر عليا! من اللي يقدر 
عليا؟! بالنسبة للجنود معايا جنود, بالنسبة للأسلحة معاياء بالنسبة 
للعتاد معاياء بالنسبة للعدة, هو بيظن أنه أحاط بالأسباب. 

هذا الظن أشبه بظن العنكبوت التي تظن أن بيتها سيحميها "مَثَلٌ الّذِينَ 
اڏوا من دون الله أوْليَاءَ مکل الْعَدَكبُوتٍ اتَخَدَتْ بيا وَإِنَّ َوَن 
البيُوتِ لَبَيْثْ العَنكبُوتِ' 


"سب أن أن يَفْدِرَ عَلَيْهِ أَحَدّ" ويقول: لقد أنفقت مالا عظيمًا 
لأحصن نفسي» فلن يستطيع أحد أن يهلكني, فلقد أهلكت أنا المال 
لأحافظ على نفسي» فلن يستطيع أحد أن يهلكني "يَفُول أَهْلَكْت مَل 
دا" ده أنا صرفت صرف؛ قنابل وعدة وعتاد وأسباب وحصون مشيدة 
لن يستطيع أحد أن يهلكني, بل أنا الذي أهلك الأموال لأهلك الناس› 
لكن لا يستطيع أحد أن يهلكني. 


"يفول أَهْلَكْتُْ مَل لَبَدَاا معنى أهلكت مالا لبدا: ها أكثر من معنى: 

- المعنى الأول اللي أنا ذكرته أنه أنفق مالا عظيمًا ليدافع عن نفسه. 
وأنه لا يبالي بإهلاك المال حت لا يهلكه أحد. ويظن أنه تحصن بمذا 
المال» "يَقُولُ أَهْلَحْتْ مال لَبَدَا". 

- وقيل أَمْلَحْتْ مَل لَبَدَا: أنفقت مالا كنيرا للصد عن هذا الدين؛ 
لأنه يظن» بل يوقن أن هذا الدين سيذهب بعرشه. هذا الدين سيجتث 
عرشه» فينفق المال حتى بمنع ويصد عن هذا الدين. هو عارف إن فيه 
صراع بين الحق والباطل» وهو أصلا عبد الدينار والدرهم» عبد الدينار 
والدرهم يفرط في الدينار والدرهم ليحافظ على نفسه» فيصرف المال 
حتى يدافع ويصد الناس عن الدين» فيحافظ على عرشه المبني على 
الظلم. "يفول أَهْلَحْتْ مالا بدا" لبدًا: متراكمًا عظيمًا. 

- القول الثالث أَهْلَكْتُ مالا لَبَدَا: أنفقت مالا كثيرا في وجوه الخير, 
محدش يقول لي: اعمل حاجة؛ أنا صرفت فلوس كثير. ومن لطايف 
التعبير على القول ده: إنه قال أَهْلَحَتُ لأن مال الكافر اللي بيصرفه 
في وجوه الخير هو مال مهلّك, كأنه ألقي في بحر. إما المؤمن لما بينفق 
في وجوه الخير يدخر هذا المال عند الله -عز وجل-, وينمي الله -عز 

وجل- هذا الال كما ينمي أحدنا فلوه. فاللي بينفق ال مال بدون إيمان, 
حتى لو في وجوه الخيرء أشبه باللي بيهلك الال "يَفُول أَهْلَكْتْ مَل 
يبقى الظن الأول: أنه استغنى بأسبابه وأنه لن يقدر عليه أحد, وأنفق 
ما معه من مال ليحافظ على نفسه. فأنكر القدرة بالمال, أنكر قدرة 
لله بما معه من مال. وأنكر علم الله بالتخفي "اسب أن ل بره أَحَدٌ" 
هو عمال بمكر ويخنطط. وبعد ما يخطط في السر خطته تنجح, فيظن 
أن بهذا التخفي وبمذا المكر يستطيع أن يغالب دين الله وبالتالي يظن 
أنه يغلب الملك -سبحانه وتعالى - حاشاه. 

"ادعو الله وَالَذِينَ آمَنوا"» مع أتهم بيخادعوا الذين آمنواء لكن الذي 
يخادع أهل الإيمان يظن أنه يخادع الله فقال الله: "وما يَخْدَعُونَ إل 






mo £ 


أ #2 اه 
لذلك ربنا -سبحانه وتعالى- قال: "من عادّى لى وَل فقد آذنته 


بالحرب"” اللى بيحارب أهل الإعان وعاير خدع أهل الإعان» فكأغا 


1 صحيح البخاري 

بحارب الله ويحاول أن يخادع الله -عز وجل-؛ وما يخدع إلا نفسه في 
ا حقيقة. 

ا أن ا رَه اع هو فاكر إن محدش شايفه وهو بيخطط وبيدبر 
في جلسات مغلقة ووضع البروتوكولات هدم هذا الدين؟ هو معتقد إن 
محدش شايفه؟ 

"1 جعَل لَه عَيْئَيْنِ" الذي أعطاه القدرة على الرؤية لا يراه! كيف يظن 
هذا؟! 

اللي خلاه يشوف مش هيبصرك؟! اللي خلاك تبصرء يعني الذي 
أعطاك القدرة على فعل شيء» هو لا يستطيع أن يفعلها؟! طب ازاي؟! 
يعني ازاي يعني؟! يعني صفات الكمال للملك -سبحانه وتعالى-. أنت 
تبصر والله لا يبصرك؟! ازاي؟! 

"سب أن ل رَه أَحَدٌ * أ جْعَل لَه عَيَْيْنِ" مش هو اللي خلاك 
تشوف؟! "'وَلِسَانَ وَشَفتَيْنِ * وَهَدَيَنَاه النَجْدَيْنٍ " فالذي أعطاك البصر 
وأعطاك القدرة على الكلام وعّفك طريقى الحق والضلال. هو يبصرك 

ويحاسبك ويكلمك يوم القيامة. يحاسبك 5 بجحاسبك على أي الطريقين 
سلكت, مشيت في طريق الخير ولا طريق الشر؟ 


"اتيت ان 1 يَرَهُ أَحَدٌّ" هو فاكر إن محدش شافه؟! "1 عل لَه عَيَْينِ 

دي ا اللي ربنا اداها لالإنسان حتى يصير في طريق الهداية» حق 
يختار الطرية بق "ا تجْعَل لَه عَيْئَينِ * وَلِسَان وَشَفْتَيْنِ * وَهَدَيَتاه النَجِدَيْنٍ" 
قلنا النجدين: طريقي الحق والضلال» وربنا ماهم هنا : نجدين, غير مشاه 
السبيل "إا هَدَيْنَاهُ السّبِيلَ إِمّا شَاكِرًا وما فور" في سورة الإنسان, 
السبيل: الذي سبّلته السابلة يعنى: مشيت عليه الناس فأصبح فيه نوع 
من التمهيد شوية وهو ممهد. 

هنا ربنا اصطفى لفظ النجد اللى فيه صعوبة؛ لأن السورة فيها صعوبة, 
في زمن ابتلاء» سورة تخاطب الذين يظنون إن فيه إيمان بدون ابعلاء. أو 
فيه حياة -سواء مؤمن ع أو كافر- الذي يظن إن فيه حياة من غير كبد. 
وجهد كل عبّاد الدينار والدرهم أن يصلوا إلى مستوى من الحياة ليس 
فيها كبد» وهذا لن يكون إلا في الجنة. 

أول ما بيخش الجنة يتقال هم مفيش كبد» مفيش هرم» مفيش مرض› 
مفيش جوع مفيش عطش» مفيش عري. في أول ما ُبشر به أهل الجنة. 
إن كل الكبد بينسف في أول لحظة من لحظات دخول الجنة. فجهد كل 
عباد الدينار والدرهم أن يعيشوا حياة بدون كبد, ولن يكون. مش معنى 
كده التخلي عن بذل أو تسهيل الحياة» لكن أقول الذي كل همه في 
ذلك ده واهم. 


"11 عل Cry‏ يتن * وَلْسَانَ 0 * وَهَدَيْتَاه النَجْدَيْنٍ م م يفول الله 
-عز 5-00 5 افْتَحَمَ الْعَقَبَةَ * وَمَا أَذْرَاكَ ما ما الق * فك رَقَبَةِ * 
أو إِطْعَامٌ في يَوْمِ ذي مَسْعَبَِ" يقول الله -عز وجل- إن كان ل 
على الإنسان في هذه الابتلاءات أن يقتحم لا أن يهرب. أن يواجه لا 
أن اف وبحذا ينتصر الدين, ويحذا يستمر الدين. أن الإنسان يجاهد 
ويبذل ويقتحم العقبة. 

"ذاه اقَتَحَمَ لْعَقَبَهَا كلمة قله ها معنيين: 

- فلا قيل: إنما لا نافيةء أي أن كثيرا من الئاس لم يقتحم العقبة, "يا 
حَسْرَةَ عَلَى الْعبّادِ" > يبقى معنى "فلا اقْتَحَمَ الْعَقَبةً" قبل 
معناها: أي يقتحم العقبة. 

- وقيل "فلا اقَتَحَمَ حَمَ الْعَقَبَ" معناها: فهلا اقتحم العقبة؟ فكان الأولى 
به والأجدر به أن يقتحم العقبة بدلا من أن يهلك ماله. سواء في الصد 
عن السبيل أو في خيرات بدون إعان» فهلا اقتحم العقبة. 

إيه الفارق ما بين الاقتحام والدخول أو المضي مثلًا؟ قالوا الاقتحام 
بيصحبه معان أخرى, منها: إلقاء النفس بدون تفكير أو روية. وقيل: 
العزم والنشاط والقوة. يبقى الاقتحام إن الإنسان يرمي نفسه بدون 
تفكير أو روية» وبعزم وبقوة وبدشاط, ده الاقتحام. 

لعفب إيه معنى العقبة؟ قالوا العقبة هي طريق ضيق بين جبلين» زي 
جبلين كده فيه طريق ضيق بعده متسع»› دي عقبة. يعني العقبة هي حتة 
كأن الطريق ماشي وبعدين بيضيق بيضيق بيضيق بين جبلين ثم يتسع. 
الحتة دي اسمها إيه؟ اسعها العقبة. 

فربنا بيقول: اقتحم هذه العقبة» لا تتوقف. أنت ماشي في طريق 
هيقابلك عقبات, هي دي العقبات, فالعقبات هي مضائق في الطريق, 
لذلك أنت لازم تقتحمها. 

شرحناها؛ أعطى هو تولى, تولى يعني مشي» طب تولى ليه؟ لأنه من 
الأول بادئ بداية ضعيفة, أعطى قليلا, ثانيًا أن هذه البداية الضعيفة 
توقفت عند أول كدية. 

أكدى. ألف الوصول ديء أ أكدى أي: بلغ الكدية, وصل إلى كدية: 
صخرة في الطريق. الكدية هي: الصخرة الصعبة. أول لما قابله صخرة 
لف ورجع» هو أصلا داخل متردد فرجع. 

أعطى قليلاء بدأ بداية مترددةء وليست بداية قوية, فأول ها قابله أول 
صعب من الصعاب رجع. فالحل مع هذه الصعاب هو الاقتحام, 
الوقوف طويلًا للتفكير لن يجدي شيئًا "لَه كر وَقَدَرَ * فقتل كنف 
قدو" > اللي هيقعد يفكر كتير مش هيقتحم» يعني أنت 

لما بتفكر في اقتحام العقبات مبتفكرش لوحدك, أنت بتفكر ومعاك 
الشيطان, فيثبطك. فلذلك الإنسان لازم يقتحم في كل شيء. 

فقال الله-عز وجل-: "فلا افْتَحَمَ الْعَقَبَدَا أي: فهلا اقتحم العقبة؟ في 
زمن الابتلاءات والاستضعاف لا بد إن الإنسان يقتحم العقبة. 

إيه العقبة؟ "وَمَا أَذْرَاكَ ما الْعَقَبَةُ" 

- بعض المفسرين قال العقبة هو جبل في جهنم» لن يستطيع الإنسان 
أن ينجو منه إلا بفعل طاعات. وقيل العقبة: الصراط الممدود على 
النار لن يستطيع الإنسان ا مرور عليه إلا بفعل هذه الطاعات. 

- وقيل العقبة: الابتلاءات الدنياء أي المكاره التق حُفت حول الجنة. 
قال النبي -صلى الله عليه وسلم-: "حُفت اة بالمكاره"” لن يستطيع 
الإنسان وصول الجنة إلا بالمرور على هذه المكاره» إلا بعبور هذه 
المضائق في الطريق, وهذه المضائق لا تعبر إلا بالاقتحام. هناك عقبات 
في طريق الالتزام لا تُعبر إلا بالاقتحام. 


' صحيح ابن حبان 

تانن. هناك عقبات في طريق الالتزام» هناك مكاره محفوفة حول الجنة لن 
تصل إلى الجنة إلا باقتحام هذه المكاره. 


"فلا افْتَحَمَ الْعَقَبَةَ * وَمَا أَذْرَاكَ مَا الْعَقَبَةُ" دائمًا الشيطان, ومن ابتلاء 
لله -عز وجل- للناس إنه يُصوّر له طريق الخير صعب» لذلك في أعظم 
فتنة في التاريخ؛ فتنة الدجال, لما بيأق الدجال في آخر الزمان معه جنة 
ومعه نار» فيقول النبي -صلى الله عليه وسلم-: "فنازة جَنَةٌ وجَنته 
ناز" يبقى إِذَا المشهد: دجال معاه نار عظيمة بتحرق» حقيقة النار 
دي إيه؟ جنة. 

حتى تدخل إلى الجنة» لا بد أن تقتحم في النارء اللي هيفضل واقف 
قدام نار الدجال» طب وبعدين» طب أدخل؟ طب اتحرقت» طب 
أجرب بس بعد إذنك الدجال ممكن أشوف كده؟ كده عمره ما 
هيدخل. طب أجيب ورقة أجربما أشوف هيحصل فيها إيه؟ هو لو 
فضل كده عمره ما هيدخل. هو الحل إيه؟ 


"ميج سام 

لذلك في بعض الروايات, النبي -صلى الله عليه وسلم- قال: إذا تردد 
الإنسان فليغمض عينيه وليقتحم. إن الحل: الإنسان يلقي نفسه. طب 
مش قادر؟ خلاص» غمض عينك وارمي نفسك في نار الدجال. هنا 
إن الحل إنه يلقي نفسه في هذا الطريق. 






كثير من اللي بيقعد يفكر ألتزم ولا لاء ألتزم ولا لاء في الغالب لاء 
إلى أن يشاء ري شيئاء قال له : اركب معناء قال: ساوي إلى جبل 
يعصمني» خلاص» حال بينهما الموج فكان من المغرقين. 

المترددين كتير وقعواء قال له: يا عمي» قل كلمة أشفع لك يما عند ريي 
قعد» طب الناس هتقول علي إيه؟ قال: هو على ملة عبد المطلب. 
الإنسان لا بد إنه يقتحم, "فلا افْتَحَمَ الْعَقَبَة". 

يبقى أحيانًا الطريق بيبقى سهل» حاجات في الدين سهلة» ويجي مضيق 
في الطريق» مش الحل إنك تقف ولا تتردد ولا تلف وترجع» الحل إنك 
أنت تقتحم» الحل إنك تقتحم هذه المضائق» هذه المكاره. 

من هذه الابعلاءات إن يحصل تضييق عام زي في أول السورة كده 
تعذيب عام لكل أهل مكة, زي ما هيجي لنا هنا "مَسْعَبَة" مجاعة عامة, 
ابتلااءات عامة.» دي مضائق, جوع وفقر عام جفاف دعوي عام» دي 
ابتلاءات بيمر با الإنسان لازم يقتحمهاء الحل فيها هو الاقتحام. 
لذلك ربنا لما قال على طريقة مشي المنافقين في طريق الدين: إن كلما 
أظلم عليهم إيه؟ قاموا. الدنيا كويسة وماشية وفيه انتصارات» ماشي, 
كلما أظلم عليهم إيه؟ يقف. كل ما يحصل ابتلاء أو خسارة أو هزعة 
أو ابتلاء يقف» هذه طريقة سير مين؟ المنافقين في طريق الدين. المؤمن 
يقتحم» المؤمن بيقتحم. 

فقال الله -عز وجل-: "فلا افْتَحَمَ الْعَقَبَة" سواء العقبة الأخروية؛ الجبل 
في النار -والعياذ بالله- أو الصراطء أو العقبة الدنيوية من المكاره التي 
لا بد أن يجتازها الإنسان للدخول إلى الجنة, هذه العقبةء فقال الله - 
عز وجل- عنها: "وَمَا أَذْرَاكَ مَا الْعَقَبَةُ'ا وجاب لنا أمثلة لعقبات قد تمر 

e‏ منها: "فك رَقَبَةِ * أو إِطَعَامٌ في 
يوم ذي مَسْعَبَةِ * يَتِيمًا دا مَقَرََةٍ * أو مشكيئًا ذا مَترْبَد" 

هك قب الوضع في مكة -علشان نفهم قيمة فك رقبة- الوضع في 
مكة كله استضعاف, غالب اللي آمن هم من المستضعفين وعبيد عند 
المشركين من قريش» وفيه فقر تخيل واحد في زمن الفقر في مكة يجيب 
فلوس ويروح عشان يعتق واحد من المسلمين عند كبراء المشركين» طب 
أنت بتعتقه ليه؟ طب أنت معاهم؟ طب والفلوس دي أنت مش 
مختاجها؟ طب هو ممكن يُعذب؟ طب هو ممكن يضيقوا عليه؟ إنه ياخذ 
هذا القرار ويدافع عن إخوانه» العجيب إن الأمثلة اللي ربنا جابما من 
الاقتحام هي في مساعدة الآخرين المنكوبين. 

فكأن مش الحل بس في وقت الأزمات إنك تدور على نفسك» ده 
كمان بيساعد الآخرين» يعني ربنا بيتكلم عن فك رقبة اللي في الرق» 
العبد» ما بالك اللي بيسعى في فك رقاب الناس من الشهوات في زمن 
جفاف دعوي؟ هو بيسعى في فك رقاب الناس من الفتن» في فك رقاب 
الناس من النارء اللي هو العتق بقى من النار» بيساعد الناس على العتق 

من النار فالذي يساعد الناس على العتق من العبودية للبشر في الدنياء 
تخيل بقى اللي بيساعد في عتق الناس من النار -والعياذ بالله-. 


فك رَقَبَةِ إنه الاقتحام مش فقط النجاة بالنفس, ده النجاة بالنفس 
وبالآخرين» بيسعى لإفادة الآخرين ولإعطاء الخير للآخرين» حتى في 
زمن الاستضعاف» حتى في زمن الاحتياج» حتى لو هو محتاج الفلوس 
دي حتى لو هو هيضر في سعيه لفك رقاب الآخرين. يعني ممكن هو 
يروح يفك رقبة واحد فيعذبوه هو ممكن تروح تدعو واحد فأنت 
تتعرض للخطرء لكن أنت برضه بتروح» في وسط كل التضييق ده أنت 
بتسعى للدعوة. 

أو إِطْعَاةٌ في يَوْمِ -لذلك لا ربنا قال الإطعام خصه- في يَوْم ذي 
مَسْعْبَةٍ', مش أي إطعام, ما أنت ممكن معاك فلوس كتير وفيه أكل 
كتير فتطعم. مش ده اقتحام العقبة» ده السير الطبيعي في الطريق 
الواسع, ده السير في الطريق المنير» زي لو هنتكلم عن المنافقين, إنما 

الإشكالية في المضائق اللي بتيجي» في المكاره؛ في كلما أظلم عليهم» في 
الابتلاءات. 

"وَمِنَ الاس مَن يَعْبْدُ الله عَلَى حَرْفِ فِإِنْ أَصَابَهُ خَيْرٌ اطْمَان -طول 
ما الدنيا ماشية هو ماشي- فَإِنْ أَصَابَهُ 3 اطْمَأنّ به وَإِنْ أصابنه فن 
-المضيق بقى هنا- اقب على وَجْهه حَسِرَ الدّنْيًَا وَالْآخْرَّةً" 
ال بالك ماسحو 


4 ِطْعَامُ في يوم ذي مَسْعْبَة" مسغبة يعني : مجاعة, وقيل: السغب هو 
جوع مع تعب ونصب» يعني كمان ناس بتشتغل ومش لاقية تاكل» مش 
بس مجاعة, لا ده هم بيشتغلوا وجايبين آخرهم وتعبانين وبرضه مفيش 
أكل. في الوقت ده كل جزء بسيط من الطعام الناس بتحافظ عليه 
محدش عارف بكرة فيه إيه» طب الجاعة دي هتخلص امتى؟ ده مجاعة 
عامة» طب هيتصرفوا ازاي في وسط الظروف دي؟ وتلاقي واحد يطعم, 
طب ازاي؟ عين الأكل ده لعيالك. عين الأكل ده جايز تحتاجه. لكن 
دي مجاعة عامة, فيعظم الأجر للذي يُطعم في وقت المجاعة» ويعظم 

الأجر للذي يبذل ويدعو إلى الله في وفت الخوف والجين» ويعظم الأجر 
للذي يعبد ويصلي في وقت المرج والفتنة. البي -صلى الله عليه وسلم- 
قال: "الْعِبادَةٌ في ارج كهجْرَة إِلَ"*. البذل في أوقات الاستضعاف مع 
عظم الأجر, ده اقتحام للعقبات. 


الحمد لله وحده والصلاة والسلام على من لا نبي بعده» محمد -صلى 
لله عليه وسلم-. 

كنا بنقول: في وقت الفتن» وقت الأزمات» وقت امجاعات بيعظم 
الأجر. الله -عز وجل- يقدر هذه الأوقات لتخرج منا العبوديات. الله 
-عز وجل- قادر إنه يجعل الحياة كلها سهلةء لكنه -سبحانه- بحكمة 
منه وبلطف أيضًاء فحكمته محفوفة دائمًا باللطف وبال رحمة, يقدّر بحكمة 
منه -سبحانه وتعالى -- هذه الابتالاءات لتخرج منا عبوديات وطاعات 
وطاقات كانت ختزنةء لم تكن لتخرج إلا في مثل هذه الأوقات. 
فحينما يُقذر مَسْعَبَةِ حين يُقدّر هذه المسغبة, هذه امجاعة, يقدرها 


لينظر كيف يفعل الناس؟ 


7 ميج مسا 

أيضًا مراحل الجفاف الدعوي اللي ممكن تمر ماذا يفعل الإنسان» سواء 
الداعية أو الناس» هل الناس ستبحث عن الدعوة؟ في أوقات الدعوة 
موجودة في كل مكان والدين موجود في كل مکان» وأوقات في أماكن 
قليلة, لكنه لا ينفد أبداء لكن موجود في أماكن لا بد أن يبحث الناس 
عنهاء هل سيسكت الداعية في هذه الأوقات ولا هيتكلم ويجهر بالحق 
وينصر الدين؟ لا بد من اقتحام هذه المضايق. 

وقلنا أول مثال ذكر عن هذه الابتلاءات هو الأذى اللي تعرض له 
البي -صلى الله عليه وسلم- في مكة. فإذا كان أشرف الخلق -صلى 
لله عليه وسلم- تعرّض إلى هذا البلا فكيف يظن من هو دونه أن لا 
يتعرض له؟ -صلى الله عليه وسلم-. نزل الدم من وجهه الشريف - 
صلى الله عليه وسلم- وربط على بطنه الحجرين» ونزل الدم من إصبعه. 
قال: وهل أنت إلا إصبع دميت؟ إيه اللي حصل؟ إيه المشكلة لما الدم 
ينزل طالما في سبيل الله؟ وهل أنت إلا إصبع دميت؟ وفي سبيل الله ما 
لقيت. ما هو الدم ده في سبيل ربنا. 

إِذَا كل شيء يهون طالما إنه في سبيل الملك -سبحانه وتعالی- في سبيل 
نصرة هذا الدين. 

"وما أذراك ما الْعقََهُ * فك رَقبَةِ * أو إِطعَامٌ في يَوْمِ ذِي مَسْعْبَِ' بالرغم 
من اجاعة والتعب المنتشرء إلا إنه بيبذل ويطعم» وقلنا إذا كان ده في 
الماديات, ففي المعنويات أولى» كما يقول شيخ الإسلام ابن تيمية: 
"حاجة الناس إلى الدين أعظم من حاجتهم إلى الغذاء". فتخيل اللي 
بيطعم الناس في وقت المجاعات, فما بالك بقى اللي بيعلم الناس الدين 
في وقت اجاعات الدعوية؟ 


2 
e o 


"ينيم ۴ مَقَرَبَةِ" دابا 'وَأَنَذْر عَشِيرتَكَ الأقرَبينَ" 


وإطعام الأقربين» وإن اليتيم ليس له أحد, اليتيم ليس له أحد, والده 
توفي» فبرضه مراعاة الناس اللى أصحاب الاحتياجات لا بد إن الإنسان 


يرعاهم. 

"أو مسْكينًا ذا مَربّة" اليتيم ممكن ميبقاش فقير أوي, لذلك قال: "يَتيمًا 
ذا مقرب" مش لازم يبقى اليتيم فقير, ممكن اليتيم معاه فلوس بس مش 
عارف يتصرف فهو محتاج إنك تساعده في الفترة دي. 

"أو مشا ذا مَْرْبَةِ" متربة أي : التصق بالتراب؛ كانوا بيدعو تربت 
يداك أي: التصقت بالتراب» إن من شدة الفقر معدش فيه غير تراب 

"أو مسْكيئًا ذا مَثْرْبَة" لذلك الحديث الصحيح "فاظمَز بذات الدين, 

تَرِبَتْ يداك" ها معنيين 

معنى أي إن لم تظفر بحا يدعو عليك بالفقر, فاظفر بذات الدين وإلا 
تربت يداك؛, التصقت يدك بالأرض من الفقرء فلا تمسك الال ولكن 
تمسك التراب. المعنى التاني بقى: البركة, إن التراب حتى يتحول إلى 
ذهب في يدك. 

فأنا بقول المعنى اللي هو المتربة أي: التصق بالتراب. فهؤلاء يحتاجون 
إلى البذل. العجيب إن الأمثلة اللي جات في اقتحام العقبة في الواقع 
المكي للمستضعف الفقير» أمثلة بذل أموال. طب واحنا معانا فلوس 
أصلًا علشان نبذها؟ هذه أخلاق ثابتة لا تتغير باستضعاف أو بتمكين. 









١‏ صحيح البخاري 

زي أخلاق سيدنا يوسف كده طول السورة» سواء في السجن» سواء 
مستضعف» سواء مكن: فيه أخلاق ثابتة مبتتغيرش . 






يعني فيه أخلاق لازم الإنسان يبقى عنده ثبات في هذه الأخلاق له 
تنغير» مش مغلا ينفق لما يبدأ محتاج حاجة من الناس ولما ميبقاش محتاج 
حاجة مينفقش» لاء بينفق في كل الأوقات, ده بذل» دي عقيدة البذل 
عند الإنسان» والعجيب إن كتير من المسائل دي تكررت في مكة ونزل 
آيات كتير في البرء حتى لو كانوا مشركين» لكن لا تطعهم في الشرك. 
بر بالأهل» الإنفاق على الفقراءء عقيدة البذل بتتربى في المسلمين من 
أول مكة في زمن الاستضعاف» هذه أخلاق ثابتة لا تتغير وجا بمكن 
الإنسان, ولكنه لا يفعل ذلك لأجل التمكين فإذا جه التمكين تركهاء 
هذه عقائد يحبها الله -عز وجل- وأخلاق يحبها الله -عز وجل- في 
كل الأوقات. 

فمن الحاجات العجيبة جدًا إن هذه الآيات تنزل في واقع مكة, وواقع 


أوله بيعذبوناء "3أنت حل ذا البلل" مستضعف وغرض وتؤذى وننفق 

ونبذل الخير؟ نعم. بذل الخير لا يتوقف على رد فعل الناس من هذا 
الخيرء فعل الخير لا يتوقف على رد فعل الناس لهذا الخير. 

أنت بتبذل الخير طلب رضا الله -سبحانه وتعالى -, هذه أخلاق ثابتة 
لا تتبدل ولا تتغير» والثبات عليها يؤدي إلى النتيجة التي ذكرها الله - 
عر وجل- "دا الَّذِي بَبْنَكَ وَبيْنَهُ عَدَاوَة أنه وَل َي" 






ومعروف من أحبار اليهود الذي كان يأ إلى النبي -صلى الله عليه 
وسلم- يختبره بمذه. إنه لا يزيد جهل الجاهل عليه إلا حلما. فيجهل 
عليه فيحلم البي -صلى الله عليه وسلم- ويعطي» فيوقن أنه لا يفعل 
ذلك إلا نبي. لأن بالحسابات البشرية وبمصالح وعفاسد معينة لاء طب 
ما موت» هو لما بحي البي -صلى الله عليه وسلم- في وسط الصحابة 
وحاكم دولة المدينة في وسط التمكين في المدينة ويجي النبي -صلى الله 
عليه وسلم- يقول له اديني من المال» أنتم قوم مطل يا بني عبد المطلب» 
وما يهم عمر بن الخطاب إنه يضرب عنقه, فيقول لعمر: هلا أمرتني - 
ويبدأ البي -صلى الله عليه وسلم- بنفسه- بحسن الأداء وأمرته بحسن 

الطلب. أعطه ماله ثم زده مالا جزاء ما روعته. هذه لا يفعلها إلا نبي؛ 
لأن مفيش مصلحة. هذا الخلق لا يفعله إلا نبي -صلى الله عليه وسلم- 
. وكذلك أتباع الأنبياء يفعلون ذلك 'وَعِبَادُ الرَخْمْنٍ الَذِينَ يشون عَلَى 
لاض موا وَإِذَا حَاطَبَهُمْ الْجَاهِلُونَ قَالُوا سام" ٠‏ هذه 
الأفعال فرقان أنهم أهل حق, مش أصحاب مصال, أنهم أهل حق, 
أهم أهل دين, يفعلون ذلك ابتغاء مرضاة الملك -سبحانه وتعالى-. 


"فك ا ا أو مسكيئًا 
تك * ب * گان من الْذِينَ آمَنوا وَتَوَا صوًا بالصبر و وَتَوَاصُوًا بِالْمَرْحَمَة" 
المفسرين استغربوا ازاي يعمل كده وبعدين يبقى مؤمن, الطبيعي إنه 
يبقى مؤمن الأول. 

- فبعضهم قال: المقصود هنا كمال الإيمان, أي أن الإنسان لن يستقر 
على الإبمان ولن يثبت في الإيمان ولن يصل إلى كمال الإيمان إلا بمذه 
الأفعال؛ بالبذل في المضائق, وبالصبر في الابتلاءات, "نم گان" أي ظل 


يترقى في مدارج الإبعان حتى وصل إلى قمة الإيان. 


ذا مار 

ثم كان واصبح في زمره المؤمنين, ثم كان من الذينَ امنوا وتواصوا 


بالصبر " كده كده الإيمان عايز صبر, لإن فيه ابتلاءات» فيه أوقات 
ضيق, في كبد هيمر على الإنسان» مش بس يصبرء يصبر ويُصبر نفسه 
ويتصبر بغيره. "تَوَاصّوًا" تواصوا: تفاعل احنا الاثنين» أنا بوصيك 
بالصبر وأنت بتوصيني بالصبر. إِذَا يصبر ويُصبّر غيره ويتصبر بغيره. 

مش بس بيتواصوا بالصبر» ده بيتواصوا بالإيه؟ بالمرحمة. أوقات احنا 
محتاجين نرحم بعض» عجيب جدًا إن أوقات استضعاف المسلمين إن 
ا لمسلمين يقطعوا في بعض» نحن أحوج ما يكون إلى رحمة بعضنا لبعض. 
هلاقيها منك ولا من العدو. تطعن في ظهري وأطعَن من وجهي؟ عجيب 
إن في وقت الاستضعاف ويطعن المسلمون في بعضهم البعض, 
والعجيب أيضًا إن الزمن ده زمن صعب» زمن مجاعات زي مسغبة أو 
تعذيب, المتوقع إن الإنسان في الزمن ده بيكتسب خشونة في الصفات, 
بيتعذب ومفيش فلوس ومجاعات, فبتتغير أخلاقه حسب الظروف» 
فبيصبح خشن» فربنا بيقول: لاء تواصوا بالمرحمة. متخليش الظروف 
تغير أخلاقك, متخليش ضغط الظروف يغير لك أخلاقك. 

لما يُذكر عن بعض السلف إنه كان يقول كان فلان حسن الخلق, فما 
زال به الناس حتى ساء خلقه. ضغط الناس قعدوا يضغطوا عليه ويقرفوه 
ND‏ فالعجيب إن في وسط الظروف 
دي ربنا يقول: وَتَوَاصَّوًا بالْمَرّْة. الإنسان يحافظ على الأخلاق مهما 
تغير الناس من 8 بحافظ على أخلاقه. مهما آذاه الناس يحافظ على 
أخلاقه. نسأل الله -عز وجل- أن يرزقنا حسن الخلق. 






گان من الَْذِينَ آمَنوا وَتَوَاصُوًا بالصير وَتَوَ مَتَوَاصَةًا صَوا بِالْمَرْحمَةِ 9 ولك 3-5 
للرفعة- أَصْحَابُ الْمَيْمََةِ' 

قيل الميمنة: الجنة, 

ا ميمنة: يأخذ كتابه بيمينه» 

قيل الميمنة: أي اليُمنء حياكم تأ فيها البركة, 

بالرغم إن فيه ضيق وبالرغم إن فيه مسغبة, وبالرغم إن فيه تعذيب, 
وأنت حل بمذا البلدء بالرغم إن فيه كبد, السورة كلها ابتلاءات, هنا 

يظهر اليُمن فجأة, تظهر البركة فجأة, ليه؟ لأنه عمل أعمال الصالحات 
وصبر عليها. 
إذا كل الناس بتبتلى» لكن المؤمن معاه حاجة مش مع الكافر قال الله 
-عز وجل-: "إن تَكُونُوا تَلَمُونَ فَامُمْ يألَمُونَ كما تألَمُونَ -أنت معاك 
حاجة مش معاه. اللي هي إبه؟- وَتَرْجُونَ من الله ما لا يرون" 
؛ إياك أن تضيعهاء فتصبح مثلهم. إياك أن تضيع الرجاء 
وتكتفي بالإيلام. "إن تَحُونُوا ُو فإ امون كما تألَمُونَ -لكن 
أنتم- وَتَرْجُونَ من الله مَا لا يَرْجُونَ". علاقتك بالله تخليك تتجاوز الألم 
ولا تبصر الألم ولا تشعر بالألم. ويتحول الألم إلى لذة, بالرغم إنك في 
الحقيقة في كبد وفي ألم وني معاناة» لكن أنت لا تشعر به. 
ده البُمن؛ "وليك أَصْحَابُ الْمَيْمَئَةِ * وَالَّذِينَ َفرُوا بَآيَاتَِا هُمْ أُصْحَابُ 
الْمَشْآَمَةِ' قيل: النار» أو يأخذ كتابه بشماله, أو الشؤم والضنك» 
والعياذ باللّه. 

"عَلَبْهِمْ ناز مُؤْصَّدَةٌ" من اللطائف بعض اللغويين قال: إن صيغة مفعلة 
تدل على الاستمرار, يعني هيفضل في ميمنة في الدنيا لغاية القبر والقيامة 
والجنة» اليمن مستمر معاه, والتاني الشؤم مستمر معاه في الدنيا و 
القبر وني القيامة وفي النار والعياذ بالله. 

1 لم ۾ ار مُؤْصَدَة" ختام عجيب جذًا تم به السورة: كأن ربنا بيقول 
لنا إيه؟ 

الإنسان كده كده في كبد» كلمة "في کد" ي يعني الإنسان تحاط بالکبد» 
الحل علشان الإنسان يخرج من الكبد ده إنه 95 العقبة حتى يدخل 
الجنة اللي مش هيقتحم العقبة هيفضل في الكبد فتغلق عليه النار, 
عليهم إيه؟ نار مُؤْصَّدَةَء النار تتقفل عليه. فيظل في الكبد إلى ما لا 
تحاية, والعياذ باللّه. 

يبقى إِذَا الإنسان يعيش في كبد, ولا حل للخروج من الكبد إلا 
بالاقتحام, والاقتحام بذل الطاعات في أوقات الابتلاءات, فيمن الله 
-عز وجل- عليه ويدخل الجنة» وإلا والعياذ بالله يظل في هذا الكبد 

حتى غلق عليه النار» وإذا أغلقت عليه النار -بنتكلم عن الكافر- 
إذا أغلقت عليه النار يظل في هذا الكبد أبدًا خالدًا فيها والعياذ بالله. 
فختام السورة 'عَلَيْهِمْ ناز مُؤْصَّدَةٌ" أن هناك أناس والعياذ بالله اختاروا 
أن يعيشوا ني الكبد إلى ما لا تحاية. أسأل الله -عز وجل- أن يرزقنا 
اقتحام العقبات وبذل الطاعات في أوقات الابتلاءات» وأن يستعملنا 
لنصرة دينه. 

أقول قولي هذا وأستغفر الله لي ولكم. سبحانك اللهم وبحمدك أشهد 
أن لا إله إلا أنت أستغفرك وأتوب إليك. 

